cyanic-selkie/wikianc huggingface dataset:
מתושאל
פירוש השם
פירוש נוסף לשם, הוא פירוק השם למילים מתו-ש-אל, כלומר איש של (ה)אל (באכדית, 'מתו' פירושו 'אדם', ו'ש' פירושו 'של'). אך פירוש זה פחות מקובל, כיוון שאין שום שם שמי המורכב בצורה הזאת.
מריה פלדש
מריה פלדש (בהונגרית: Földes Mária; ארד, 5 בספטמבר 1925 – תל אביב, 18 בדצמבר 1976) הייתה מחזאית יהודייה-הונגרייה ילידת טרנסילבניה. היא הייתה אשתו של מבקר הספרות לאסלו פלדש.
לימודיה
מריה פלדש השלימה את לימודיה בבית הספר התיכון בטרגו מורש, אוראדיה ובקלוז' ולאחר מכן הייתה תלמידה זמן מה במכון לאמנויות הבמה אישטוואן סנטוולג'י (Szentgyörgyi István Színművészeti Intézet). היא חוותה את מסע הגירוש למחנות הריכוז והשמדה בגיל צעיר. החוויה המזעזעת הזו וכניסת המשטר הקומוניסטי עיצבו את גישתה כסופרת ומחזאית. היא הייתה אחד מחלוצי ספרות הדרמה ההונגרית הטרנסילבנית, ואמנותה התפתחה גם במהלך השינויים של המציאות.
ספרה
מריה פלדש התקשתה לשאת את מות בעלה, עלתה לישראל, ואחרי מספר שנים התאבדה ב-1976. בתם גרה בארצות הברית.
רויאל קאריביאן אינטרנשיונל
רויאל קריביאן אינטרנשיונל היא חברת ספנות המספקת שייט תענוגות ברחבי העולם. החברה נוסדה בנורווגיה בשנת 1968, ונמל הבית שלה הוא במיאמי, פלורידה, ארצות הברית. החברה נמצאת בבעלות רויאל קאריביאן קרוז בע"מ. החברה מפעילה 25 אוניות נופש, ועוד 5 אוניות בהזמנה, רויאל קאריביאן שולטת על 21.9% משוק שייט התענוגות בעולם. בכל השמות של ספינות החברה קיימת הסיומת "OF THE SEAS" "של הים". לחברה בעלות על עוד חברות שייט כמו: סלבריטי קרוז, אזמארה קרוז, פאוולמנטור קרוז ו CDF Croisières דה פראנס.
היסטוריית החברה
רויאל קריביאן אינטרנשיונל נוסדה כ-רויאל קריביאן קרוז ליין ב-1968 על ידי שלוש חברות ספנות נורווגיות. החברה החדשה החלה את פעילותה עם הספינה "Song of norway" רק כשנתיים מאוחר יותר. שנה מאוחר יותר, הוסיפה החברה את הספינה "Nordic prince" לצי האניות שלה, ב-1972, נוספה הספינה "Sun Viking". ב-1978, הפכה ספינת "Song of norway" להיות הספינה הגדולה ביותר של החברה לאחר שיפוץ שהאריך את גוף הספינה ב-26 מטר. בעקבות ההצלחה של עבודה זו, גם ספינת ה-"Nordic prince" הוגדלה ב-1980. ב-1986, רויאל קריביאן שוכרת חוף פרטי סמוך לקאפ-האיטיין שבצפון האיטי שבו היא משתמשת כיעד פרטי עבור האורחים שלה. יעד זה נקרא עכשיו Labadee. בשנת 1988 השיקה החברה את ספינת הנוסעים הגדולה ביותר בעולם באותו הזמן "Sovereign of the seas", שנתיים מאוחר יותר, נכנסו לשירות גם הספינות "Nordic Empress" ו-"Viking Serenade". באותה שנה, רויאל קאריביאן רכשה יעד פרטי שני, אי קטן באיי בהאמה ששמו "Coco Cay". "Monarch of the seas", הספינה השנייה מדגם ה-Sovereign, נכנסה לשירות בשנה הבאה. הספינה השלישית של הדגם,"Majesty of the seas", נמסר שנה אחת מאוחר יותר. בשנת 1993 רויאל קריביאן החלה להיסחר כחברה ציבורית בבורסה בניו יורק. בשנתיים הקרובות החברה חווה צמיחה מהירה, ובונה מטה חדש לחברה במיאמי, פלורידה, ומחליפה את ספינת "Nordic prince" עם ספינה חדשה, "Legend of the seas".
בעקבות הצלחת החברה, החברה מכניסה לשירות שתי ספינות חדשות וגדולות יותר מדגם חדש, ה-"Vision class", את "Splendour of the seas" ואת "Grandeur of the seas". בשנת 1996, החברה פונה אל מספנה פינית בדרישה לבנייה של ספינה במשקל 130,000 טון. ב-1997, החברה מוכרת את הספינות הישנות שלה ומכניסה עוד שתי ספינות מסדרת "Vision" והן: "Rhapsody of the seas" ו-"Enchantment of the seas". באותה שנה התמזגה החברה עם חברת הספנות היוונית "סלבריטי קרוז" ושינתה את שמה מ "רויאל קאריביאן קרוז ליין" ל "רויאל קאריביאן אינטרנשיונל". בשנה הבאה סימנה לעצמה החברה מטרה להיות יותר מודרנית, כאשר כשאר היא מוציאה עוד מהספינות הישנות שלה משירות. בשנת 1998, השיקה החברה את הספינה האחרונה שלה מדגם Vision והיא "Vision of the seas".
בשנת 2000, החלה החברה להציע שירות של סיורים באלסקה הכולל שייט בארצות הברית-קנדה-אלסקה ולאחריו "סיור חוף" באלסקה הכולל נסיעה ברכבת עם גג מזכוכית בערבות אלסקה. במהלך השנתיים הבאות מציעה החברה שייט ליעדים רבים באירופה.
בשנת 2002 נכנסו לשירות שתי ספינות חדשות "Navigator of the Seas" מדגם "Voyager" ו-Brilliance of the Seas"" מדגם "Radiance". בשנת 2003 עוד זוג ספינות משני הדגמים נכנסו לשירות: "Mariner of the Seas" ו-"Serenade of the Seas". בשנת 2004 הושקה ספינה נוספת מסדרת Radiance והיא: "Jewel of the Seas".
משנת 2006 משיקה החברה ספינות ענק החל בסדרת "Freedom" הכוללת 3 אניות: "Freedom of the Seas","Liberty of the Seas" ו-"Independence of the Seas". בשנים 2009 ו-2010 הושקו שתי ספינות מסדרה אף גדולה יותר סדרת "Oasis" והספינות:"Oasis of the Seas" ו-"Allure of the Seas".
בפברואר 2013 השיקה החברה 2 ספינות מדגם חדש - סדרת "Quantum" שתי הספינות שהושקו היו:"Quantum of the Seas" ו-"Anthem of the Seas". בשנת 2016 נכנסו לשירות ספינה נוספת מדגם "Oasis" – ה-"Harmony of the Seas" וספינה נוספת מדגם "Quantum" ה-"Ovation of the Seas".
קו בישראל
ב-21 באפריל 2021, הגיעה לנמל חיפה, ספינת הדגל החדשה Odyssey of the Seas, כדי לבצע הפלגות למחלימי ומחוסני קורונה, אך החברה ביטלה את הקו בישראל, בעקבות אי השלמת הפרוטוקולים בנושא הקורונה ומבצע שומר החומות, ואי יכולתה להשלים את ההכנות הדרושות, לדבריה.
בנובמבר 2021 הודיעה החברה כי קבעה את חיפה כאחד מנמלי הבית שלה.
בחודשים מאי ואוגוסט 2022 הספינה עגנה בנמל חיפה.
היסטופתולוגיה
היסטופתולוגיה עוסקת באבחון מיקרוסקופי של רקמות לצורך אבחון וחקר ביטויי המחלה. ברפואה קלינית, מתייחסת ההיסטופתולוגיה באופן מיוחד, לבדיקת דגימות ביופסיה או דגימות כירורגיות שנעשו על ידי רופא פתולוג, לאחר שהדגימה עובדה ועברה חתכים היסטולוגיים (חתכים בגושי רקמה או איברים) שהונחו על גבי סליידים (זכוכית נושאת). הציטופתולוגיה לעומת זאת בוחנת (1), תאים חופשיים או (2) חלקי רקמה. המונח היסטופתולגיה (Histopathology) נגזר משלוש מילים ביוונית: (ἱστός (היסטוס) - "רקמות", πάθος (פאתוס) - "סבל", ו -λογία (לוגיה) - "לימוד".
מקצוע ההיסטופתולוגיה הוא אחד ממקצועת המעבדה הרפואית בתחום הפתולוגיה האבחנתית.
איסוף של רקמות
בדיקה היסטופתולוגית של רקמות מתחילה בניתוח, ביופסיה, או בנתיחה שלאחר המוות. הרקמה מוסרת מהגוף, ואז בדרך כלל, לאחר מייד לאחר ניתוח של פתולוג מומחה, מוכנסת הדגימה לחומר מקבע (פיקסאטיב) אשר מייצבת את הרקמות כדי למנוע ריקבון. החומר המקבע הנפוץ ביותר הוא פורמלין (מותרס ב 10% פורמלדהיד במים).
הכנה להיסטולוגיה
לאחר מכן מכינים את החומר לבחינה תחת מיקרוסקופ תוך שימוש בקיבוע כימי או בחתכים קפואים.
כאשר מסופק מדגם גדול, לדוגמה, לאחר הליך כירורגי, הפתולוג בוחן את דגימת הרקמה ובוחר את החלק ברקמה שסביר ביותר ייתן את האבחון האמין והמדויק ביותר. חלק זה מוסר מתוך המדגם לבדיקה בתהליך הידוע כחיתוך ראשוני או גולמי. דגימות גדולות יותר נחתכות על מנת לאפשר את המיקום הנכון של מבנים אנטומיים בקסטה. דגימות מסוימות (במיוחד ביופסיות) ניתן להעביר לתוך מצע אגר כדי להבטיח אוריינטציה נכונה של הרקמות בקסטה, ואז בתוך הבלוק ולאחר מכן על הסלייד לאבחון מיקרוסקופי. תבחין זה מוכנס אז לתוך קסטת פלסטיק לצורכי מרבית המשך התהליך.
קיבוע כימי
בנוסף לפורמלין, קיימים חומרי קיבוע כימיים אחרים. אבל, עם הכנסתה של הצביעה האימונוהיסטוכימית (IHC), והאבחון בפתולוגיה המולקולרית, הפך הפורמלין למקבע הכימי התקני לדגימות אבחון היסטופתולוגיות כאלה ממקור אנושי. זמן הקיבוע לדגימות נמוך וקצר יותר. קיימים תקנים לאבחון היסטופתולוגי אנושי.
עיבוד
מים מוסרים מהדגימות בשלבים עוקבים, תוך שימוש בריכוזים עולים של אלכוהול. קסילן משמש בשלב האחרון של הייבוש במקום האלכוהול, וזאת משום שהשעווה שבשימוש בשלב הבא מסיס בקסילן כאשר היא אינה מושרית באלכוהול ומאפשר לשעווה לחדור (בהסננה) לדגימה. התהליך הוא בדרך כלל אוטומטי, ומתבצע במשך הלילה. הדגימה שהשעווה חדרה לתוכה, מועברת למיכל הטבעת דגימה (בדרך כלל מתכת). בסופו של דבר, שעווה מותכת מיושמת מסביב לדגימה במיכל ועוברת תוך כדי כך קירור ומיצוק כדי להשקיע אותה בבלוק שעווה. תהליך זה נדרש על מנת לספק לדגימה יציבות בכיוון הראוי, כדי לספק חתכי מיקרוטום להעמסה על הסלייד (זכוכית נושאת).
לאחר שהבלוק המוטבע בשעווה הוכן, מכינים ממנו חתכים הממוקמים בדרך כלל תוך כדי ציפה במשטח באמבט מים אשר מפזר את החתכים החוצה. הדבר נעשה בדרך כלל ידנית ודורש מיומנות (של היסטוטכנולג), כאשר צוות המעבדה מחליט אילו חלקים של הדגימה מתוך סרט חתכי השעווה שהופרדו מהמיקרוטום יונחו על הסליידים. בדרך כלל יוכנו מספר סליידים משכבות שונות לאורך הבלוק. לאחר מכן נצבעים הסליידים עם החתכים הדקים ועליהם מניחים זכוכית מכסה למיגון. לתהליכי צביעה רגילים, משתמשים בדרך כלל בתהליך צביעה אוטומטי; אולם כאשר משתמשים בצבעים נדירים, הצביעה מתבצעת בדרך כלל ידנית.
עיבוד חתכים קפואים
השיטה השנייה של עיבוד היסטולוגי נקרא עיבוד בחתכים קפואים. זו שיטה ברמה מדעית וטכנית גבוהה, המבוצעת על ידי היסטולוג מומחה ומיומן (עובד מעבדה רפואית בכיר בהיסטופטולוגיה או רופא פתולוג בהתמחות של 5–6 שנים הכשרה לאחר תואר ברפואה). בשיטה זו, הרקמה מוקפאת, ונפרסת לפרוסות דקות באמצעות מיקרוטום רכוב על מכשיר הקרוי קריוסטט (מכשיר המיועד להחזיק רקמת בטמפרטורות קיפאון לאורך זמן) המצוי בטמפרטורה מתחת לאפס לקירור. החתכים הדקים הקפואים מורכבים על זכוכית נושאת (סלייד), עוברים מיידית ולזמן קצר לנוזל קיבוע, ונצבעים בשיטה דומה לצביעה המסורתית המיושמת לחתכים המוטבעים בשעווה. יתרונות השיטה שהיא מהירה בזמן עיבוד, נדרש פחות ציוד, וניתן להיסתפק בפחות אוורור במעבדה (בשל נוכחות אדי פורמלין). החיסרון הוא האיכות הירודה של הסלייד הסופי. השיטה משמשת כשלב ביניים לצורך בחירת השלב הבא במהלך ניתוח פעיל (לדוגמה, לקביעה פרלימינרית של שולי הכריתה מחדש של הגידול במהלך הניתוח).
צביעת סליידים היסטולוגיים
הצביעה יכולה להתבצע על ידי קיבוע כימי של סליידים או סליידים של חתכים קפואים. כדי לבחון את הרקמה מתחת למיקרוסקופ, החתכים יצבעו באחד או יותר פיגמנטים. מטרת הצביעה היא כדי לחשוף את רכיבי התא; גוונים ניגודיים מספקים ניגודיות.
הצביעה הנפוצה ביותר בהיסטופתולוגיה היא השילוב בין המטוקסילין ואיאוזין (לעיתים קרובות משתמשים בקיצור H&E). המטוקסילין משמש לצביעת גרעין התא בכחול, בעוד שאאוזין משמש לצביעת הציטופלסמה ואת החומר רקמת החיבור החוץ תאית בורוד. קיימות מאות טכניקות שונות אשר משמשות לצביעת תאים באופן בררני. תרכובות אחרות המשמשות לצביעת חתכי רקמות כוללות ספרינין (צובע גרעיני תא באדום), שמן O אדום ( Oil Red O (Solvent Red 27, Sudan Red 5B, C.I. 26125), קונגו אדום, מלחי כסף וצבעים מלאכותיים. היסטוכימיה מתייחסת למדע השימוש בתגובות כימיות מעבדתיות בין חומרים כימיים לבין רכיבי הרקמה. הטכניקה שמשתמשים בה הרבה היא התגובה של צבע כחול פרוסי של פרלס, המשמש להדגמת משקעי ברזל במחלות כמו המוכרומטוזיס.
לאחרונה, משתמשים בנוגדנים מסוימים לצביעה של חלבונים, שומנים ופחמימות. הטכניקה הזו מכונה אימונוהיסטוכימיה, טכניקה זו הגבירה מאוד את היכולת לזהות תחת מיקרוסקופ קטגוריות שונות של תאים. טכניקות מתקדמות אחרות כוללות שימוש בהיברידיזציה באתר לזיהוי ספציפי של מולקולות דנ"א או רנ"א. שיטות צביעה בנוגדנים אלו מחייבות לעיתים קרובות את השימוש בהיסטולוגיה של חתכים קפואים. הליכים כאלה שתוארו לעיל מבוצעים במעבדה בתנאי בדיקה מחמירים ומדויקים על ידי מדענים מומחים ומיומנים במעבדה רפואית היסטולוגית, שעברו הכשרה מיוחדת. מצלמות דיגיטליות נכנסות יותר ויותר לשימוש כדי לצלם תמונות היסטופתולוגיות.
אוטם שריר הלב
לאחר אוטם שריר הלב (התקף לב), לא ניתן להבחין בשינויים היסטופתולוגיים במשך כ־30 הדקות הראשונות. הסימן האפשרי הראשון מופיע רק כעבור 4 השעות הראשונות הוא גליות של הסיבים בגבול. עם זאת מאוחר יותר, מתחיל נמק של קרישת דם, עם בצקת ושטפי דם. כעבור 12 שעות, ניתן לראות קריופיקנוזיס (karyopyknosis = דחיסה אי רורסיבלית של כרומטין בתא העובר נמק) והיפראאוזינופילה (hypereosinophilia) של תאי השריר עם התכווצות נמק ברצועת השוליים, כמו גם תחילתה של הסננת נויטרופילים. כעבור 1 – 3 ימים מתקיים נמק קרישה עם אובדן של גרעינים ופספוס וחדירה מוגברת של נויטרופילים לנוזל הבין תאי. עד סוף השבוע הראשון לאחר האוטם ישנה התחלה של התפוררות של מסת סיבי שריר, נמק של נויטרופילים, והתחלה של הסרת תאים מתים על ידי מקרופאגים על הגבול, אשר מתגבר עם הזמן. כעבור שבוע יש גם התחלה של היווצרות רקמה גרנולרית בשוליים, המבשילה במהלך החודש הבא, והגברה של משקעי קולגן וירידה בצלולריות עד השלמה מלאה של הצטלקות שריר הלב כחודשיים לאחר אוטם שריר הלב.
אוברן-רון-אלפ
אוברן-רון-אלפ (בצרפתית: Auvergne-Rhône-Alpes, ) הוא חבל במזרח צרפת, החל מ-2016. בירת המחוז היא ליון. החבל הורכב משני חבלים קודמים: אוברן, רון-אלפ בעקבות רפורמה מנהלית שעברה צרפת המטרופוליטנית. מספר חבלי הארץ ירד מ-22 חבלים ל-13 חבלים. החבל מורכב משנים עשר מחוזות ומטרופולין אחת: אן, אלייה, ארדש, קנטל, דרום, איזר, לואר, לואר עילי, פוי-דה-דום, רון, סבואה, סבואה עילית ומטרופולין ליון.
בירת החבל היא ליון. שמו של החבל נוצר מאיחוד שמות החבלים והוא אושרר ב-26 ביוני 2016 על ידי מועצת המדינה.
גאוגרפיה
חבל זה נמצא במרכז מזרח צרפת המטרופוליטנית וגובל עם המדינות איטליה ושווייץ במזרח. בצפון הוא גובל בחבל בורגון-פראנש-קונטה וסאנטר-עמק הלואר, ממערב בחבל אקיטן החדשה ובדרום בחבלים אוקסיטניה ופרובאנס-אלפ-קוט ד'אזור.
דמוגרפיה
רשימת ערים שבהן גרים מעל ל-50 אלף תושבים:
מיינהטן
התפתחות השם
פרנקפורט היא אחת הערים היחידות באירופה כולה והעיר היחידה בגרמניה שמתירה בנייה לגובה במרכז העיר. כתוצאה מכך, במהלך שנות ה-60 של המאה ה-20 נבנו בעיר מספר רב של גורדי שחקים, דבר המזכיר את מראהו המפורסם של האי הניו-יורקי. כינויים נוספים הם "בנקפורט" על שם הבנקים הרבים, ו"קראנקפורט" (בגרמנית: Krankfurt, הלחם של "חולה" (Krank) ושם העיר) בגלל מרכזיה הרפואיים הגדולים.
למרות שבמקור היה השם כינוי גנאי לעיר, כיום השם נחשב כמחמאה לעיר, על היותה מרכז תעסוקה, מסחר ובילוי בדומה למנהטן. למעשה, עצם ההשוואה של פרנקפורט, עיר בסדר גודל בינוני (כ-700,000 תושבים) לניו יורק (מעל ל-8 מיליון תושבים), היא מחמאה בפני עצמה. העירייה ותושבי העיר משתמשים בכינוי לקידום התיירות בעיר, הן בפרסום והן בשגרת הלשון.
טים קייהיל
קייהיל הפך לאחד השחקנים המצליחים ביותר בקונפדרציית הכדורגל של אסיה, עם 50 כיבושים במדי נבחרתו. הוא האוסטרלי הראשון שכבש שער בגביע העולם בכדורגל והאוסטרלי עם מספר השערים הגבוה ביותר בטורנירי המונדיאל. קייהיל מוכר במיומנות הנגיחות שלו, גובה הקפיצה שלו ומבקיע חלק גדול משעריו עם ראשו.
מילוול
בשנת 1997, קייהיל ביקש מהוריו לאפשר לו לנסוע לאנגליה כדי לשחק באופן מקצועי. הוא חי באנגליה עם משפחתו עד שחתם במילוול. הוא ערך את הופעת הבכורה שלו ב-2 במאי 1998 נגד בורנמות' במשחק בית, באותו המשחק מילוול הפסידה 1–2. בעונת 01–2000 הוא זכה עם מילוול באליפות הליגה השלישית עם שיא מועדון של 93 נקודות ועלה עמה לליגת המשנה באנגליה. קייהיל גם הגיע עם הקבוצה לשני חצאי-גמר הפלייאוף בשנת 2000 ו-2002. קייהיל היה חלק מרכזי במילוול והוביל אותם לגמר גביע ה-FA, גביע הכדורגל היוקרתי והוותיק באנגליה, בפעם הראשונה של המועדון. בחצי הגמר הוא כבש את שער הניצחון נגד סנדרלנד ובדרך הבטיח לקבוצה מקום בליגה האירופית. למעלה מ-100,000 המשתתפים בסקר, קייהיל נבחר ל"שחקן הסיבוב" בגביע עבור הופעתו בניצחון בחצי הגמר. משחקו האחרון במועדון היה נגד מנצ'סטר יונייטד בגמר, במשחק זה מילוול הפסידה בתוצאה 0–3. במשך 249 ההופעות בקבוצה, הוא כבש 56 שערים.
אברטון
לפני תחילת עונת 05–2004, קייהיל הועבר לאברטון עבור סכום של 1.5 מיליון ליש"ט לאחר שיריבתה מדרום מזרח לונדון, קריסטל פאלאס בחרה לסיים את המשא ומתן של העברה פוטנציאלית לקבוצתם. בעונתו הראשונה באברטון היה למלך השערים של הקבוצה והיה לפי בחירת האוהדים לשחקן העונה. לפני עונת 06–2005, חוזהו של קייהיל נמשך עם עליית שכר המשקפת את ההשפעה שלו בקבוצה. הסיבוב השלישי של גביע ה-FA הגריל את אברטון עם קבוצתו לשעבר של קייהיל, מילוול. במשחק הגומלין בגודיסון פארק, אצטדיונה הביתי של אברטון, כבש את שער הניצחון אך בחר שלא לחגוג את השער ואמר, "החלטתי שלא לחגוג ולחלוק את כבודי עם המועדון שבו התחלתי את דרכי. חגיגה של השער תהיה כמו בעיטה בשיניים, זה הכל כבוד."
באוקטובר 2006, קייהיל נמנה בין 50 המועמדים לזכייה בתואר כדור הזהב והפך לשחקן הראשון של אברטון מזה 18 שנים להיות מועמד לתואר זה, הוא גם היה לשחקן הראשון מקונפדרציית הכדורגל של אסיה שנמנה ברשימה. הוא החמיץ את רוב עונת 07–2006 עקב פציעות בברכו וכף רגלו, אך בסוף העונה חתם על הארכת חוזה של 5 שנים במועדון.
ב-25 באוקטובר 2007, במהלך עונת 08–2007 קייהיל חזר לשחק, הוא פתח במשחק הראשון של העונה בשלב הבתים של הליגה האירופית, במשחק בית נגד לאריסה היוונית וכבש שער בנגיחה לאחר 14 דקות מהפתיחה בניצחון 1–3. ב-28 בינואר 2009 הוא כבש את השער ה-100 שלו בקריירה נגד ארסנל במשחק ביתי בגודיסון פארק. ב-15 בפברואר קייהיל כבש את השער השלישי בניצחון 1–3 על אסטון וילה והקדיש את שערו לקורבנות שריפות היער של השבת השחורה.
אוהדי אברטון העניקו לו את הכינוי "Tiny Tim" (אנגלית: טים הקטנטן) על שם דמות מספרו של הסופר הבריטי המוכר צ'ארלס דיקנס עקב גובהו ורוחבו של קייהיל. חגיגות שעריו ליד דגל הקרן הפכו לסימן המסחרי שלו. בחגיגות, נראה קייהיל מעמיד פנים לקרב אגרופים עם דגל הקרן בזמן ששם את סמל אברטון בין שיניו.
ב-25 באפריל 2010, ערך קייהיל את הופעתו ה-200 במדי אברטון במשחק נגד פולהאם שהסתיים בניצחון 1–2 ובחודש שלאחר מכן חתם על חוזה של 4 שנים במועדון. הוא גם זכה בתואר שערי הנגיחות הרבים ביותר לאחר שהבקיע 31 מתוך 54 שערים סך הכל בפרמייר ליג אשר הובקעו בנגיחה.
ב-13 במאי 2012, במשחקה של אברטון נגד ניוקאסל יונייטד בגודיסון פארק, קייהיל הורחק לאחר התנהגות אלימה לאחר שריקת הסיום עקב קטטה עם יוהאן קבאי. הקטטה הייתה תגובה לדחיפת ילד הכדורים של אברטון מצד קבאי מוקדם יותר במשחק.
לאחר 8 שנים באברטון, קייהיל הודה למועדון ולאוהדים ואמר, "אני רוצה להודות לכולם באברטון, החל מהמועדון לאוהדים הגדולים. זאת הייתה פריבילגיה עבורי להיות שחקן באברטון ב-8 השנים האחרונות וזאת הייתה החלטה קשה מאוד לעזוב. אני תמיד אתמוך באברטון ואני מאחל למועדון הצלחה בעתיד." במשך תקופתו באברטון, קייהיל משך את אהדתם של מיליונים.
ניו יורק רד בולס
ביולי 2012 קייהיל חתם בניו יורק רד בולס מליגת ה-MLS האמריקנית, על פי דיווחים עבור סכום של מיליון ליש"ט. הוא ערך את הופעת הבכורה שלו בליגה נגד יוסטון דינמו באוגוסט. ב-19 במאי 2013 קייהיל כבש את שער הניצחון נגד לוס אנג'לס גלאקסי בדקה ה-91 בניצחון 0–1. ב-20 באוקטובר 2013, קייהיל קבע שיא חדש לשער המהיר ביותר בליגת ה-MLS בכל הזמנים כאשר כבש 7 שניות מהפתיחה במשחק נגד יוסטון דינמו שהסתיים בתוצאה 0–3.
שאנגחאי שנחווה
ב-2 בפברואר 2015 חתם קייהיל על חוזה בשאנגחאי שנחווה הסינית. ב-9 במרץ 2015 ערך את הופעתו הבכורה בקבוצה בניצחון 2–6 על שנגחאי שנקסין. ב-25 באפריל 2015 כבש את שערו הראשון בקבוצה בניצחון 0–2 על ג'ג'יאנג גרינטאון.
ג'ג'יאנג גרינטאון
ב-22 בפברואר 2016 חתם קיהייל בג'ג'יאנג גרינטאון הסינית. ב-6 במרץ 2016 ערך את הופעתו הבכורה בקבוצה בו הבקיע את שערו הראשון בניצחון 1–2 על צ'נצ'ום יטאי. ב-14 ביולי 2016 שוחרר מהקבוצה כדי לחזור לאוסטרליה.
מלבורן סיטי
ב-11 באוגוסט 2016 חתם במלבורן סיטי שהייתה לקבוצה האוסטרלית הראשונה ששיחק בה. ב-24 באוגוסט ערך את הופעתו הבכורה בקבוצה בניצחון 1–2 על בריזן ריקרטס בגביע האוסטרלי. ב-21 בספטמבר הבקיע את שערו הראשון בקבוצה בניצחון 1–4 על וסטרן סידני וונדררס. בעונתו הראשונה בקבוצה הבקיע 11 שערים ליגה ו-13 בכל המסגרות. ב-6 בדצמבר 2017 שוחרר מהקבוצה לאחר שקיבל דקות מועטות, ורצה לעבור לקבוצה אחרת על מנת שיהיה בסגל הנבחרת למונדיאל בקיץ.
חזרה למילוול
ב-29 בינואר 2018 לאחר 13 וחצי שנה חזר לקבוצת נעוריו מילוול וחתם עד לסוף העונה.
נבחרת אוסטרליה
קייהיל ערך את הופעת הבכורה שלו במדי נבחרת אוסטרליה נגד דרום אפריקה ב-30 במרץ 2004 ולאחר מכן לקח חלק במשחקי הנבחרת במשחקים האולימפיים באולימפיאדת אתונה 2004.
קייהיל עזר לאוסטרליה להגיע אל שלב רבע הגמר במשחקים האולימפיים באולימפיאדת אתונה 2004. הוא כבש את שערו היחיד בטורניר בניצחון 1–5 על נבחרת סרביה. אוסטרליה הודחה מהתחרות לאחר הפסד 0–1 נגד עיראק. עקב יכולותיו במשחקי הנבחרת, הוא נבחר לכדורגלן השנה באוקיאניה לשנת 2004.
קייהיל נמנה עם סגל הנבחרת במונדיאל 2006 ובמשחק הפתיחה של אוסטרליה נגד יפן כבש שער והפך לשחקן האוסטרלי הראשון שכובש שער במשחקי גביע העולם בכדורגל, מאוחר יותר במשחק כבש את שערו השני והוכתר לשחקן המצטיין באותו המשחק. קייהיל גם שיחק בשלב הבתים נגד נבחרת ברזיל, במשחק זה אוסטרליה הפסידה. הוא שיחק בתיקו נגד נבחרת קרואטיה. נבחרת אוסטרליה עלתה לשלב "16 הגדולות" ושיחקה נגד איטליה שבסוף הטורניר הוכתרה אלופת העולם, במשחק זה הפסידו האוסטרלים בתוצאה 0–1.
קייהיל היה חלק מרכזי בעלייתה של אוסטרליה למונדיאל 2010 וכבש שערים במשחקים מכריעים נגד קטאר ויפן. באותה תקופה, מאמן הכדורגל האוסטרלי לשעבר, רייל רייסיק, אמר שקייהיל הוא השחקן הטוב ביותר שאי פעם אימן. למרות דאגות וחששות לגבי כשירותו של קייהיל למונדיאל עקב פציעותיו, הוא שיחק במשחק הפתיחה בשלב הבתים של אוסטרליה בגביע העולם בכדורגל נגד גרמניה, בדקה ה-56 למשחק, קייהיל קיבל כרטיס אדום שנוי במחלוקת. דבר זה גרם לו להחמיץ את המשחק הבא בשלב הבתים נגד גאנה. קייהיל כבש שער במשחק האחרון של נבחרתו נגד נבחרת סרביה.
דיוויזיית השריון הראשונה (ארצות הברית)
דיוויזיית השריון הראשונה של צבא ארצות הברית (באנגלית: 1st Armored Division) היא דיוויזיה שריון אמריקאית השייכת לקורפוס השלישי. הדיוויזיה לחמה במלחמת העולם השנייה בצפון אפריקה ובחזית האיטלקית.
היסטוריה
הדיוויזיה הוקמה ב-15 ביולי 1940 על בסיס רגימנט הפרשים ה-7, וכמפקדה הראשון מונה ברוס מגרודר. הדיוויזיה השתתפה במבצע לפיד, ולאחר מכן ספגה אבדות כבדות בקרב מעבר קסרין, אולם חזרה לעצמה והמשיכה להילחם כחלק מהמערכה בתוניסיה. לאחר מכן לחמה הדיוויזיה בזירה האיטלקית מהנחיתה בסלרנו ועד לכניעת כוחות מדינות הציר במאי 1945. בשנת 1946 חזרה הדיוויזיה לארצות הברית, וב-25 ביולי פורקה הדיוויזיה.
בשנת 1951 הוקמה הדיוויזיה מחדש, כחלק מהלקחים ממלחמת קוריאה. היא צוידה בטנקי M48 פטון, והייתה הראשונה ששולבו בה שחורים. באוקטובר 1962 הוכרזה דיוויזיית השריון הראשונה כמוכנה לקרב רגע לפני משבר הטילים בקובה. הדיוויזיה פרשה מפורט הוד, טקסס לפורט סטיוארט, בתגובה להצבת הטילים הסובייטים בקובה. המבצע כולו ארך 18 יום. כמה מיחידות הדיוויזיה שירתו במהלך מלחמת וייטנאם.
בשנת 1971 נשלחה הדיוויזיה לגרמניה, שם הוצבה כחלק מהקורפוס ה-7. בשנת 1990, במהלך מלחמת המפרץ, השתתפה הדיוויזיה במהלך מבצע סופה במדבר, וכוחות הדיוויזיה ה-3 החליפו אותה בגרמניה. בשנת 1995 פעלה הדיוויזיה כחלק מכוח האכיפה בבוסניה והרצגובינה, ובשנת 1999 היא פעלה במסגרת מבצע כוח מאוחד באלבניה, כחלק ממלחמת קוסובו. בשנת 2003 לחמה הדיוויזיה במלחמת עיראק, ובמהלך השנים שלאחר מכן שירתה הדיוויזיה כמה סבבים בעיראק ובאפגניסטן.
יאיר פלד
ביוגרפיה
יאיר נולד ב-1932 בקיבוץ יגור, בן לפינחס ושיינדל פלד, ממייסדי הקיבוץ. ליאיר חמישה אחים: רוחק'ה, יהודה פלד, לימים מפקד עוצבה ותת-אלוף בצה"ל, נעמי, מנחם ואיה. בנעוריו היה מדריך בתנועת הנוער הקיבוצית והרבה לסייר ולארגן טיולים בנגב.
התגייס לנח"ל בשנת 1950, ובאופן חריג שימש בו-זמנית כצוער ומדריך בקורס קצינים. אחרי שחרורו, ב-1954, חזר לקיבוץ יגור, נשא לאשה את מרים לוצ'נסקי, ומונה לרכז החטיבה הצעירה בתנועת הקיבוץ המאוחד.
בהיותו במילואים עבר קורס מ"פים. בשנת 1958, ביוזמת מח"ט חטיבת הצנחנים מנחם אבירם וסגנו מוטה גור, חזר והתגייס, בהסכמת הקיבוץ, כמפקד סיירת צנחנים בדרגת סרן. בתפקיד זה, בתקופת הרגיעה היחסית שאחרי מבצע קדש, העביר את הדגש מפעולות תגמול אל עבר יכולות הסיור והניידות הנדרשות מסיירת במלחמה. בהתאם לכך הנהיג בסיירת מסעות אופניים, ושימוש באופנועים וגמלים במטרה לשפר את ניידות הלוחמים. ביזמתו נסלל כביש הפטרולים לאורך גבול מצרים, ונפרץ "מעלה היעלים", שחיבר לראשונה את רמת המדבר עם אזור סדום. שם המעלה הוסב כחודש אחרי מותו ל"מעלה יאיר".
בשנת 1959 יצא לבדו לתרגיל ניווט בדד באזור הר שגיא. בחצותו את ערוץ נחל סרפד הותקף מן המארב בירי ונהרג. הרצח יוחס למסתננים בדואים משבט סאראחין של מטה אל-עזאזמה, שפעלו ככל הנראה בשליחות המודיעין המצרי. מותו זכה לתהודה ציבורית והוא נטמן בחלקה הצבאית בבית העלמין ביגור, בהלוויה בהשתתפות כאלפיים אבלים. הותיר אחריו אשה (לימים אשתו של רפי איתן), ובת, יעל, שנולדה אחרי מותו.
בעקבות רצח פלד הורה אלוף פיקוד הדרום, אברהם יפה על מבצע הגר, שבו פונה הר הנגב מבני שבט הסאראחין. משתפי הפעולה עם הצבא פונו לאזור דימונה והאחרים שבחרו לא לשתף פעולה אולצו לעבור לסיני על ידי תפיסת בורות המים שלהם.
שמרון (פירושונים)
{{פירושונים|* תל שמרון - תל בגבול עמק יזרעאל והגליל התחתון, שם התקיים היישוב העברי העתיק שמרון, שהוקם על חורבות היישוב הכנעני שמע'ון.
אישים:
ראו גם
}}
ז'אן דה שנטל
ז'אן דה שנטל (בצרפתית: Jeanne de Chantal; בשמה המלא ז'אן פרנסואז דה רבוטין הברונית דה שנטל; 22 בינואר 1572, דיז'ון, צרפת – 13 בדצמבר 1641, מולן צרפת) הייתה נזירה, בת אצולה צרפתייה, שיסדה מסדר של נזירות וקדושה של הכנסייה הקתולית.
קורות חיים
ז'אן פרנסס דה שנטל נולדה בדיז'ון ב-28 בינואר 1572. אביה בנינגה פרמיאו (Bénigne Frémyot) היה נשיא (président à mortier) הפרלמנט של בורגון, אמא נפטרה כשז'אן הייתה בת שנה וחצי. בגיל 21 נישאה לברון דה שנטל וקיבלה תואר ברונית. לזוג נולדו 4 ילדים. הברון נהרג בתאונת צייד בשנת 1601, כשז'אן הייתה בת 28.
בתקופת התענית של שנת 1604 ז'אן פגשה את הבישוף של ז'נבה, פרנציסקוס הקדוש מסאל, שהטיף בכנסייה בדיז'ון. הבישוף הפך לרועה הרוחני שלה. בהשפעתו, ובתמיכת אחיה שהיה הארכיבישוף של בורז', עברה לאנסי והקימה שם קהילה של מסדר הביקור של מרים (Ordo Visitationis Beatissimae Mariae Virginis). למסדר התקבלו נשים שנדחו על ידי מסדרים אחרים מפאת גיל או בריאות לקויה. המסדר התפתח בקצב מהיר, ועד מותה של דה שנטל כבר כלל המסדר 86 מנזרים.
ביום שהוקדשה כבר היו במסדר 164 מנזרים.
מותה וקבורתה
דה שנטל נפטרה במולן ב-13 בדצמבר 1641. נקברה באנסי, במנזר הראשון שהקימה.
הליך הקדשתה
דה שנטל הוכרזה כמבורכת ב-21 באפריל 1751 על ידי האפיפיור בנדיקטוס הארבעה עשר והוכרזה כקדושה ב-16 ביולי 1767 על ידי האפיפיור קלמנס השלושה עשר.
יום החג שלה נחגג ב-12 באוגוסט.
חמורבי הראשון
חמורבי הראשון (מלך בין השנים 1750-1764 לפנה"ס לערך על פי הכרונולוגיה התיכונה) היה המלך השלישי בשושלת ממלכת ימחד, שמרכזה היה בעיר חלב. הוא ירש את אביו ירים-לים הראשון.
משפחתו
חמורבי היה בנו של המלך ירים-לים הראשון, אמו הייתה המלכה הרעיה גשרה. אחותו הייתה המלכה שיבתו, שנישאה לזמרי-לים מלך מארי והייתה אשתו הראשית. מתוך הלוחות בכתב יתדות שנמצאו בארכיון מארי, ידוע גם שמו של המזכיר הפרטי שלו, סין-אבושו. הוא החל להופיע בטקסטים שנמצאו במארי רק לאחר שירש את תפקיד המלך, לאחר מותו של אביו בשנת 1764 לפנה"ס.
תקופת מלכותו
ירים-לים הראשון השאיר אחריו ממלכה בשיא כוחה, שהפכה את חמורבי הראשון לאחד המלכים החזקים בתקופתו. הוא כונה בכתובות "המלך הגדול", כינוי המצביע על מעמדה של ימחד בתקופתו. לא היו איומים על ממלכתו. אביו כרת בריתות עם בבל ואשנונה, וגם הפסיק את האיום מכיוונה של ממלכת קטנה מדרום. תקופת מלכותו הייתה שקטה ושלווה, וימחד הצליחה לשמור על יחסים טובים עם רוב שכנותיה. כנראה שבתקופתו הפכה כרכמיש למדינה לקוחה של ימחד.
בתחילת שלטונו שלח חמורבי הראשון כוחות צבא לחמורבי מלך בבל כנגד שיווה-פאלאר-הופאק, מלך עילם שפלש לבבל. אמות-פי-אל מלך קטנה ניסה לכרות ברית עם מלך עילם, אבל זמרי-לים מלך מארי, שהיה מלך וסאל של ימחד וגיסו של חמורבי הראשון, הזהיר אותו ושליחי עילם נתפסו על הגבול כשניסו לחזור לעילם. לאחר הניצחון על עילם, שוב שלח לחמורבי מלך בבל כוחות צבא, כדי לסייע לו כנגד לרסה, ששכנה מדרומה. ממלכת ימחד הייתה במעמד זהה לממלכת בבל.
היותה של מארי ממלכה וסאלית של ימחד, סייעה לסחר בין דרום מסופוטמיה לאזורי הים התיכון. ימחד ישבה על דרכי המסחר הבינלאומיים והתפרנסה מכך. מארי, שמיקומה היה על אמצע הדרך, סייעה לה בכך שהגנה על השירות. כחלק ממערכת היחסים ביניהם, שלח חמורבי 10,000 חיילים לסייע זמרי-לים. מעמדה של ימחד כממלכה חזקה בא לידי ביטוי במכתב ששלח חמורבי הראשון זמרי-לים, בו הוא כתב:. התכתובת והמגעים בין אוגרית ומארי נעשו דרך ימחד.
לאחר שחמורבי כבש את מארי בשנת 1761 לפנה"ס והרס אותה בשנת 1759 לפנה"ס, פסקה הברית של ימחד עם חמורבי מבבל. בבל לא תקפה את ימחד והיחסים הכלכליים בין ימחד ובבל המשיכו, אבל הרס מארי השפיע השפעה שלילית על הסחר, שהפך מסוכן יותר בהיעדר הגנתה של מארי על השיירות.
מותו ויורשיו
חמורבי העניק לבנו ירים-לים את העיר אירידו. הוא היה מלך לקוח של ימחד, שהפך בתקופה מאוחרת יותר למלך אללח'. חמורבי מת בשנת 1750 לפנה"ס ויורשו היה בנו אבא-אן הראשון. בן נוסף בשם נכוסה מוזכר בלוחות שנמצאו באללח' כבעל תפקיד בכיר בחצר המלוכה בעיר.
דרור שדה
דרור שדה (25 בפברואר 1932 - 14 באוקטובר 1993) היה פיזיקאי ישראלי בעל שם בינלאומי. שימש כפרופסור באוניברסיטת תל אביב בפקולטה למדעים מדויקים, בבית הספר לפיזיקה ולאסטרונומיה. עמד בראש סוכנות החלל הישראלית.
קריירה אקדמית
שדה נולד בקיבוץ גבעת השלושה, בגיל 5 עברה משפחתו לחיפה, והוא סיים את לימודי התיכון בגימנסיה על-שם ביאליק בחיפה בשנת 1949. לאחר-מכן למד שנה בסמינר למורים. ב-1950 החל בלימודי פיזיקה, מתמטיקה וכימיה באוניברסיטה העברית. בשנת 1955 סיים את לימודיו לתואר מוסמך, והתקבל לעבודה ב, שם חקר אנרגיה גרעינית.
ב-1957 נשלח שדה ללימודי דוקטורט בסורבון, פריז, ושלוש שנים לאחר מכן, ב-1960, קיבל את תואר הדוקטור. הוא חזר לישראל והמשיך לעסוק במחקרו בנושא אנרגיה גרעינית ב.
ב-1965 נסע אוניברסיטת קליפורניה בלוס אנג'לס ועבד שם במחקר והוראה שחזר הצטרף שדה לסגל האקדמי של אוניברסיטת תל אביב ועזר לייסד את בית הספר לפיזיקה ולאסטרונומיה באוניברסיטה. לאחר מכן עזר שדה להקים את מצפה הכוכבים של האוניברסיטה, והיה בין מנהליו הראשונים. שדה הקים מחלקה לפיזיקה רפואית בבית הספר לפיזיקה ולאסטרונומיה, בה עבד עד יום מותו, תוך שהוא מפרסם מאמרים חדשים ומדריך סטודנטים בעבודות המאסטר והדוקטורט שלהם.
הישגיו ותפקידיו
בין הישגיו כפיזיקאי הוכחת חוק חיבור מהירויות בפיזיקה יישומית. במרץ 1972 הודיע שדה כי גילה את גלי הכבידה, גילוי שיאשש את תורת היחסות, אך לאחר בדיקה נוספת התברר כי הגילוי היה גילוי סרק.
אחת מעבודותיו המדעיות המפורסמות ביותר של דרור שדה מציעה דרך חדשה לאישוש תורת היחסות הפרטית של אלברט איינשטיין. עבודה זו התפרסמה רבות ברחבי ישראל ובעולם כולו, ואף צוטטה באחד מספרי הפיזיקה הידועים ביותר בעולם, הספר "מכניקה" של אוניברסיטת ברקלי שבארצות הברית.
שדה ניהל בין השנים 1975 ל 1977 את מצפה הכוכבים על שם וייז במצפה רמון ונמנה עם צוות העורכים והיועצים המדעיים של האנציקלופדיה "בריטניקה לנוער". עד ליום פטירתו שימש דרור שדה כפיזיקאי ואסטרונום באוניברסיטת תל אביב, כשבמקביל הוא גם שימש כמנהל סוכנות החלל הישראלית, וכיועץ במחלקה לחקר החלל במעבדות הצי האמריקני בוושינגטון.
לשדה היו תרומות חשובות נוספות בתחום האסטרופיזיקה והפיזיקה הרפואית. בתחום האסטרופיזיקה הוא התמחה בחקר פולסרים ומקורות קרינה אלקטרומגנטית אסטרונומיים. עבודותיו בניתוח האות המחזורי המתקבל מן הפולסרים הביאו אותו למסקנה שניתן ליישם את השיטות המשוכללות של האנליזה האסטרונומית לחקר מערכות מחזוריות בגוף האדם. שיטות אלו, אותן פיתח ושכלל, אפשרו לו לחקור את פעילות הלב ולהציע שיטה לאיתור מוקדם של פעילות לב לא תקינה.
מחלתו ופטירתו
בזמן עבודתו בוועדה לאנרגיה אטומית, בין השנים 1956 ל-1957, קרתה תאונה בה נחשפו שדה ושותפיו למעבדה לקרינה רדיואקטיבית גבוהה מאוד, ככל הנראה עקב סדק ב"נציץ" - חומר האוטם את החומר הרדיואקטיבי ומגן מפני דליפות. הקרינה הגיעה לביתו של שדה ולכל דבר שנגע בו. אשתו חיה ובנו לא נפגעו מהקרינה. הוא חלה בסרטן מסוג מזוטוליומה, סרטן קרום הריאה. עוד שלושה אנשים נפטרו מסרטן בעקבות התאונה, סטודנט שמת חודש לאחר התאונה, מנהלו של שדה יהודה וולפסון ועמוס דה-שליט.
ארבעה חודשים לפני מותו, כששכב בבית החולים, התבקש שדה לספר על אותה תאונה, והוא סיפר שכשעבד במעבדה הרדיואקטיבית במכון ויצמן הוא טיפל במקור רדיואקטיבי פולט קרני אלפא. במשך תקופה ארוכה לא היה פיקוח על הקרינה עד שיום אחד נעשתה בדיקה על שולחן עבודה במעבדה והתגלתה קרינת אלפא גבוהה בהרבה מן המותר, אך בבדיקות שנעשו בגופו לא התגלתה קרינה בשתן או בצואה. שדה הודה כי לא נעשה ניסיון לבדוק רקמות אחרות בגופו, מה שיכול היה להוביל לגילוי מחלתו מוקדם יותר (בהנחה שהקרינה היא מקור המחלה). ב-14 באוקטובר 1993, כשהיה בן 61, נפטר דרור שדה מסרטן.
כאות הערכה לתרומתו הרבה בתחומים המדעיים בארץ, אוניברסיטת תל אביב עורכת מדי שנה, החל משנת 1994, אולימפיאדה לאסטרונומיה וחקר החלל לזכרו של דרור שדה, המיועדת לנוער בגילאי תיכון.
ברסנונה
ברסנונה (באיטלקית: Bressanone, בגרמנית: Brixen, בלדינית: Porsenù או Persenon) היא עיר בנפה האוטונומית דרום טירול שבמחוז האוטונומי טרנטינו - אלטו אדיג'ה שבאיטליה. העיר שוכנת במרחק של 40 ק"מ מצפון לבירת המחוז בולצנו. כ-73% מאוכלוסיית העיר דוברים גרמנית בעוד שרובם של שאר התושבים דוברים איטלקית ומיעוט קטן דובר לדינית.
גאוגרפיה
ברסנונה היא העיר השלישית בגודלה והעתיקה ביותר בנפת דרום-טירול והבירה התרבותית של העמק. היא שוכנת על מפגש הנהרות אייסאק (Eisack) וריינץ (Rienz), במרחק של 40 ק"מ מצפון לבולצנו ובמרחק של 45 ק"מ ממעבר ברנר שעל גבול איטליה-אוסטריה. מצדה המזרחי מתנשאים לגובה של 2504 מטרים מעל פני הים ההרים פולסה (Plose) וטלגרף (Telegraph) ומצדה המערבי מתנשא לגובה של 2436 מטרים מעל פני הים הר קוניגשאנגר (Königsanger).
ברסנונה ידועה בעיקר כאתר סקי. כמו כן פועלת ליד העיר תחנת כוח הידרואלקטרית ומסביבה כרמי יין ופרדסים.
היסטוריה
האזור היה מיושב מאז האלף השמיני לפני הספירה. בשנת 15 לפנה"ס נכבש האזור על ידי הרומאים שהקימו יישוב בסאבן (Säben) הסמוכה. הם החזיקו בה עד לשנת 590 כאשר היא נכבשה על ידי ממלכת בוואריה.
האזכור הראשון לשמה הגרמני של העיר, בריקסן, הוא משנת 901 במסמך שהוצא על ידי מלך פרנקיה המזרחית, שעל פיו הועברה עיר בשם פריהסנה (Prihsna) לבישוף של סאבן. בהמשך שונה שמה של העיר לבריקסן והיא הפכה למקום מושבם של הבישופים ב-992 כאשר הושלם בניינה של הקתדרלה.
במאה ה-11 הייתה בריקסן מקום מושבו של שליט כנסייתי עצמאי שנאבק כנגד רוזנות טירול השכנה. ב-1115 הושלמה בניית חומת העיר. השלטון הכנסייתי הפך בשנת 1803 לשלטון חילוני והעיר סופחה לאימפריה האוסטרית ב-1803. לאחר מלחמת העולם הראשונה עברה העיר להיות חלק מאיטליה.
בצלאל שטרן (רב)
הרב בצלאל שטרן (ה'תרע"א, 1911 – כ"א בחשוון ה'תשמ"ט, 1 בנובמבר 1988) היה רב ופוסק הלכה, רבן של כמה קהילות, ראש כולל אברכים ומחבר ספר השו"ת בצל החכמה.
ביוגרפיה
נולד בנייהייזל שבאימפריה האוסטרו-הונגרית (כיום סלובקיה) לרב אברהם שטרן ולגיטל בת הרב יוסף מאיר טיגרמן רבה של נייהייזל.
למד בכמה ישיבות בין היתר בישיבת פרשבורג. מגיל צעיר הוכר כתלמיד חכם. נשא את פייגא בתו של הרב צבי קינסטליכר רבה של סעבען (נפטרה בשנת תשנ"ח). בשנת ה'תרצ"ח בהיותו בן 27 החל להשיב תשובות בהלכה, ואחר כך כיהן כרב בכמה קהילות. בזמן מלחמת העולם השנייה כיהן כרבה של הרמנשטאט שברומניה.
בשנת ה'תש"ח עבר להונגריה, שם כיהן שנה אחת כרבה של קהילת פאפה, ואחרי כן עבר לרומא, שם פתח ישיבה וסייע בשיקומם הרוחני של פליטי המחנות. בסוף שנת ה'תשי"א עלה לישראל ולימד בישיבה בירושלים. בשנת ה'תשי"ד התמנה לרב הקהילה החרדית במלבורן, גם שם הקים ישיבה ופיתח מאוד את כל מוסדות הקהילה. ומאוחר יותר שימש כנשיא התאחדות הרבנים החרדים באוסטרליה.
בשנת ה'תשכ"ח עבר לאוסטריה והתמנה לרבה של קהילת מחזיקי הדת בווינה. בשנת ה'תשמ"ב שב לירושלים, שם שימש כראש כולל "אהבת ציון" עד לפטירתו בשנת ה'תשמ"ט.
נקבר בחלקת הרבנים בהר המנוחות.
וורן מארש
וורן מריון מארש (אנגלית: Warne Marion Marsh; 26 באוקטובר 1927 – 18 בדצמבר 1987) היה סקסופוניסט טנור אמריקאי. יליד לוס אנג'לס, נגינתו התבלטה לראשונה בשנות החמישים בהיותו בן חסותו של פסנתרן הג'אז לני טריסטנו וזכתה לתשומת לב בשנות השבעים כשהופיע בחר בלהקת הג'אז Supersax.
ביוגרפיה
מארש הגיע מרקע אמנותי אמיד: אביו היה הצלם ההוליוודי אוליבר ט 'מארש (1892–1941), ואמו אליזבת הייתה כנרת. הוא היה האחיין של השחקניות מיי מארש ומרגריט מארש ושל עורכת הסרטים פרנסס מארש. הוא קיבל חינוך מוזיקלי מהפסנתרן לני טריסטנו.
מארש הקליט לעיתים קרובות בחברתם של מוזיקאים אחרים של Cool School ונשאר אחד הנאמנים ביותר לפילוסופיית האלתור של טריסטאנו - האמונה בטוהר הקו הארוך, הימנעות ממשיכה רגשית, והתרכזות באימון אינסופי בסטנדרטים של הג'אז. בעוד שמארש היה נגן קר רוח בדרך כלל, המבקר סקוט יאנאו מציין, כי מארש "שיחק באש" יותר ממה שניתן היה לצפות. ניתן לזהות מיד את השורות העדינות הקצביות של מארש. הוא כונה על ידי נמוזיקאי ונגן הסקסופון, אנתוני ברקסטון "המאלתר האנכי הגדול ביותר". (כלומר, אלתור המדגיש הרמוניה / אקורדים יותר ממנגינה).
בשנות השבעים זכה לחשיפה מחודשת כחבר ב- Supersax, הרכב גדול שניגן עיבודים תזמורתיים לסולו של צ'ארלי פארקר. מארש גם הקליט את אחד האלבומים המהוללים ביותר שלו, All Music, בליווי הקצב של להקת Supersax.
מארש נפטר מהתקף לב על הבמה במועדון דונט'ס בלוס אנג'לס בשנת 1987, באמצע נגינת המנגינה " Out of Nowhere " של ג'והני גרין. הוא השאיר אלמנה, ג'רלדין מארש, ושני בנים, ק. מארש וג'ייסון מארש. הוא נקבר בית העלמין Forest Lawn Memorial Park בגלנדייל, קליפורניה.
אף על פי שהוא זכור כדמות פולחן בקרב חובבי ג'אז ומוזיקאים, השפעתו גברה מאז מותו; נגנים צעירים כמו הסקסופוניסט מארק טרנר הושפעו מהמוזיקה שלו כדרך לאזן את ההשפעה שהחלה לחלחל באותה תקופה של ג'ון קולטריין.
הדיסקוגרפיה של מארש נותרה מפוזרת במקצת, מכיוון שחלק ניכר ממנה נעשה עבור חברות הפקה קטנות, אך יותר ויותר מעבודותיו הונפקו בקומפקט דיסק. נכתב עליו סרט תיעודי: Warne Marsh: An Improvised Life,, בבימויו של בנו הבכור, ק. מארש.
עם ביל אוונס
עם קלייר פישר
ביפרידן
ביפרידן (Biperiden, התרופה משווקת בישראל תחת השם דקינט, Dekinet) היא תרופה אנטיכולרגנית המשמשת בעיקר לטיפול במחלת פרקינסון ובהפרעות תנועה שמקורן בצריכת סמים או תרופות (בעיקר תרופות אנטי-פסיכוטיות). התרופה מהווה אנטגוניסט סינתטי לנוירוטרנסמיטור אצטילכולין, ומופיעה ברשימת התרופות החיוניות של ארגון הבריאות העולמי.
שימושים רפואיים
ביפרידן משמש בעיקר לטיפול ברעידות שמקורן בשימוש בתרופות ובסמים או במחלת פרקינסון על כל סוגיה. כך לדוגמא, התרופה משמשת להקלה בתופעות הלוואי החוץ-פירמידליות של נטילת תרופות אנטי-פסיכוטיות (למשל זוקלופנתיקסול). תופעות כמו אטקסיה, טריזמוס, אקתיזיה, רעד, תסמונת ארנב וכדומה. שימוש נוסף אך נפוץ פחות של ביפרידן הוא הפחתת הזעה וייצור רוק מוגברים שמקורם בצריכת תרופות כגון מתאדון או קלוזאפין.
תופעות לוואי
תופעות הלוואי השכיחות ביותר של התרופה כוללות נמנום, טשטוש ראייה, יובש בפה, הזעה מופחתת, כאבי בטן, ורטיגו, כאבי ראש וסחרחורות. במינונים גבוהים עשויות להופיע תופעות לוואי חמורות יותר כדוגמת אגיטציה, נדודי שינה, חרדה ואי-שקט. במקרים נדירים שימוש ממושך בתרופה עלול להתבטא בדליריום ובפגיעה בשנת ה-REM. יש להפסיק את השימוש ולפנות מיד לקבלת עזרה רפואית דחופה אם מופיעות תגובות אלרגיות, עלייה בנטייה לפרכוסים, הפרעות תנועה לא רצוניות, ליקויים בתיאום התנועות (קואורדינציה) והפרעות בדיבור, עלייה בלחץ תוך עיני (גלאוקומה), האטת קצב הלב או קושי בריקון שלפוחית השתן.
הנקה והריון
התרופה נמצאת בקטגוריית סיכון בהריון C, כלומר אין מספיק נתונים או מחקרים אמינים דיים על מנת להסיק את השפעת נטילת התרופה על האם והעובר ולכן יש להשתמש בתרופה בזהירות במהלך הריון. ביפרידן חודר לחלב האם, ולכן מומלץ להימנע מנטילת התרופה בעת הנקה.
הפסקת טיפול
במחקר עם 34 מטופלים בתרופות אנטי-פסיכוטיות מדור-שני, הטיפול בביפרידן הופסק בביטחה ברובם, ולא נצפו תסמינים חוץ-פירמידליים. נמצאו שיפור משמעותי בקשב, במהירות עיבוד ובמצב הנפשי-חברתי שלהם. הוסק כי הפסקת השימוש בביפרידן לטווח ארוך עשויה להיות מוצדקת מכיוון שהיא עשויה לשפר את התפקוד הקוגניטיבי, את איכות החיים הסובייקטיבית ואת התסמינים הפסיכיאטריים, ללא השפעות שליליות משמעותיות.
דן בוס (כדורגל)
דן בוס הוא מועדון כדורגל מקצועני הולנדי מהעיר דן בוס, המתמודד בליגת המשנה ההולנדית.
המועדון נוסד ב-18 באוגוסט 1965 כקבוצת BVV בעקבות מיזוג בין שתי קבוצות כדורגל קודמות: BVV (1906) ומועדון וילהלמינה (1890). רוד ואן ניסטלרוי התחיל את הקריירה שלו במועדון.
הקבוצה מעולם לא זכתה בתואר לאומי (אם כי מייחסים לה את הזכייה באליפות של קבוצת BBV בעונת 1948) והישג השיא הוא העפלה לגמר הגביע ההולנדי בעונת 1991.
באפריל 2018 החלו מגעים בין הנהלת הקבוצה לאוליגרך הגאורגי קחי ג'ורדניה, בעלי חברת הנפט Oil Energy Group, לרכישת 99% ממניות מועדון הכדורגל.
סבסטיאן רודה
סבסטיאן רודה (בגרמנית: Sebastian Rode, נולד ב-11 באוקטובר 1990 בזיהיים-יוגנהיים שבגרמניה) הוא כדורגלן גרמני המשחק בעמדת הקשר באיינטרכט פרנקפורט.
איינטרכט פרנקפורט
רודה שיחק בנוער של קיקרז אופנבך, וערך את הופעת הבכורה שלו בבוגרים של המועדון במרץ 2009, במשחק הליגה השלישית בגרמניה נגד איינטרכט בראונשווייג. ב-3 ביוני 2010 עזב רודה את אופנבך וחתם בשורות איינטרכט פרנקפורט. בעונתו הראשונה בקבוצה, 2010/11, ערך רודה 11 הופעות ליגה והבקיע שני שערים, אך הקבוצה נשרה לבונדסליגה השנייה. החל מעונת 2011/2012 הפך לשחקן קבוע בהרכב הקבוצה, וסייע לה להעפיל בחזרה לבונדסליגה תוך עונה אחת, שהוא מבקיע שני שערי ליגה ומבשל עשרה. בעונת 2012/13 רודה היה חלק מעונה טובה מאוד של פרנקפורט, וסיים עם הקבוצה במקום השישי בבונדסליגה, כשהוא משתף פעולה בקישור עם שטפן אייגנר, טקאשי אינוי, כרים מטמור ופירמין שווגלר. בעונת 2013/14 השתתף רודה עם פרנקפורט בליגה האירופית, שם צלחה הקבוצה את שלב הבתים והודחה בשלב הנוק אאוט הראשון על ידי פורטו. בבונדסליגה רודה ופרנקפורט סיימו במקום ה-13, כשרודה מחמיץ את החלק האחרון של העונה בגין פציעה.
באיירן מינכן
ב-14 באפריל 2014 חתם רודה על טרום חוזה עם באיירן מינכן, לפיו יצטרף לקבוצה בתום עונת 2013/14, כשיגמר חוזהו באיינטרכט פרנקפורט. רודה ערך את הופעת הבכורה שלו במדי באיירן מינכן במשחק הסופר קאפ הגרמני מול בורוסיה דורטמונד, ושיחק 90 דקות במשחק בו באיירן הפסידה 0–2. ב-22 בנובמבר 2014 הבקיע רודה את שערו הראשון בקבוצה, במשחק הליגה נגד הופנהיים, ובמסגרת ליגת האלופות נגח מכדור קרן את שער הבכורה שלו במסגרת אירופית במחזור האחרון של שלב הבתים נגד צסק"א מוסקבה. עד לתום עונת 2014/15 ערך רודה 23 הופעות ליגה והבקיע שני שערים, שניהם במשחקים מול הופנהיים. בעונה זו זכה רודה עם באיירן מינכן באליפות הבונדסליגה. בעונת 2015/16 ירד מעמדו של רודה בקבוצה, והוא ערך 15 הופעות ליגה בלבד, ברובן נכנס כמחליף. עם זאת, רודה זכה עם באיירן מינכן בעונה זו בדאבל.
חזרה לפרנקפורט
גם בעונת 2018/19 רודה לא זכה לדקות משחק, ובמחצית עונה זו, הושאל לקבוצתו לשעבר איינטרכט פרנקפורט עד לתום העונה. רודה הפך עם הגעתו לשחקן הרכב בקבוצה, תחת המאמן אדי הוטר. במשחק הגומלין של רבע גמר הליגה האירופית, הבקיע רודה שער מכריע, שסייע לקבוצתו להעפיל לחצי הגמר. בנפיקה ליסבון ניצחה 2–4 במשחק הראשון באצטדיון האור, ורודה הבקיע את השער השני בניצחון 0–2 של איינטרכט פרנקפורט בקומרצבנק ארנה, שהעלה את פרנקפורט לחצי הגמר בזכות שערי חוץ. ב-27 ביולי 2019 חתם באופן קבוע בפרנקפורט לארבע שנים.
נבחרת גרמניה
רודה ייצג את נבחרות גרמניה הצעירות מגיל 18 עד גיל 21 אך טרם זומן לנבחרת גרמניה הבוגרת.
אג'יאו
אֶגִ'יָאוֹ (בסינית מפושטת: 阿胶, בכתב סיני מסורתי : 阿膠, בפין-יין: ē jiāo) הוא ג'לטין המופק מעורות חמורים. הוא מוכר ברפואה הסינית המסורתית והמשתמשים בו מאמינים שיש לו סגולות כתכשיר קוסמטי ולטיפול באנמיה, דימום, סחרחורת, בעיות במערכת הרבייה ותחלואים שונים אחרים. אין ראיות מדעיות ליעילות הרפואית של אג'יאו.
הביקוש הסיני לאג'יאו עלה מראשית המאה ה-21, והביא להידרדרות אוכלוסיית החמורים בעולם ולזינוק במחיר עורותיהם.
הפקה
האג'יאו מוכן כג'לטין יבש או מעורבב עם צדפים כתושים (או אבקה אחרת) ליצירת גושים. מאחר שנוצר מחסור בעורות חמורים התפתחה תעשייה של " זיוף אג'יאו" מעורות של פרדות, סוסים, גמלים חזירים, וגם מוצרי עור שונים. היצרנים הוסיפו לזה מעט "חומר אמיתי" כדי להטעות את הצרכנים. נטען שלאג'יאו ה"אמיתי" אין טעם או ריח לא נעימים, וניתן להבחין במוצר המזויף על פי ריחו וטעמו הלא נעימים.
במאה ה-21, הייתה ירידה באספקת עורות חמורים, מכיוון שגידול חמורים ירד. ההיצע הפוחת בשילוב עם ביקוש עולה לאג'יאו הוביל לעליית מחירים של עורות חמורים בסין. צ'ין יופנג, חבר בית המחוקקים המחוזי של שאנדונג ויצרן גדול של אג'יאו, מקדם תמיכה ממשלתית בגידול חמורים להפקת אג'יאו.
ייצוא חמורים לסין
בעקבות הירידה בהצע והעלייה במחיר, החל מאמצע שנות ה-2010 התחיל ייצוא חמורים לסין ממדינות שונות ובכללן ישראל. אוגנדה, טנזניה, בוטסואנה, ניז'ר, בורקינה פאסו, מאלי וסנגל אסרו על ייצוא חמורים לסין. בנובמבר 2017 פורסם תחקיר של PETA אסיה, ובו נראים חמורים מוכים למוות בפטישים או נשחטים על ידי חתך בגרונם. החמורים מועברים בנסיעות ארוכות מאוד ללא גישה למזון או למים, וכך 20% מהם מתים עוד בדרך. רגליים שבורות הן דבר שבשגרה, והחמורים הפגועים נגררים מאוזניהם ומזנבותיהם לבתי השחיטה. מכיוון שפציעות ומחלות לא משפיעות על איכות העור אין לסוחרים שום תמריץ להבטיח טיפול רפואי לבעלי החיים המובלים לשחיטה.
בנובמבר 2019 דווח כי נדרשו כ-4.8 מיליון עורות חמורים כדי לספק את הביקוש העולמי לאג'יאו, וכתוצאה מכך יש ירידה חדה באוכלוסיית החמורים ברחבי העולם. נכון לנובמבר 2019 חיו בעולם 44 מיליון חמורים, אך על פי הערכות של ארגון מגדלי החמורים העולמי מדי שנה נשחטים 4.8 מיליון חמורים ובשרם עושה את דרכו לשוק התרופות. בברזיל, יצואנית מרכזית של חמורים, טענו שאוכלוסייתם הצטמצמה ב-28% בעשור האחרון, ובבוטסואנה ובקירגיזסטן היא הצטמצמה בלמעלה מ-50%.
פיית' בורדן, מנהלת המחקר והתמיכה המבצעית בארגון מגדלי החמורים העולמי, אמרה שהדרישה לחמורים ולסוסים כל כך גבוהה עד שאפילו סוסות בהריון, סייחים צעירים וחמורים חולים ופצועים מובלים לשחיטה. "החמורים מתרבים לאט במיוחד, סוסה או אתון נושאות את הסייח ברחמן במשך שנה, והם מגיעים לבגרות לאיטם", הסבירה. "שיעור הפריון שלהם גם הוא נמוך ולמגזר החקלאי יש בעיה לייצר מספיק צאצאים בכדי לספק את הביקוש למוצרי הגלם".
ייצוא חמורים מישראל
חמורים מישראל מיוצאים לעזה דרך מעבר כרם שלום. חלקם הקטן נותר בעזה, שם הם מנוצלים לעבודה, לעיתים עבודת פרך עד מוות. האחרים נמכרים למצרים, שם נפשט עורם ומיוצא לסין. מצריים מייצאת לסין 10,000 עורות חמורים בשנה. התעשייה הענפה הביאה להידלדלות אוכלוסיית החמורים מכ-3 מיליון ב-2014 למיליון בשנת 2021. מחיר חמור במצרים נע סביב 50–100 ש"ח בעבר, אך הוא נסק לגובה של כ-700-1,000 ש"ח, ומחיר עור של חמור שמיוצא ממצרים הוא בין 400 ל-700 דולר, סכום גבוה יותר מהמשכורת הממוצעת במצרים. חמורים המועברים מישראל לעזה לא פעם מובלים בצפיפות, חלקם שוכבים על הארץ ונרמסים על ידי האחרים. ניסיונות של משרד החקלאות לעצור מעברים מסוג זה עלו בתוהו.
טיסאקראד
טיסאקראד (בהונגרית: Tiszakarád) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסאקראד נמצאת בירידה כבר שנים רבות מ-2,676 תושבים בשנת 1995 עד 2,332 תושבים בשנת 2018.
יהודי טיסאקראד
במכתב שנשלח על ידי ראשי הקהילה במפקד קהילות הונגריה נכתב כי אין קהילה מאורגנת בכפר לכן בסוף המאה ה-19 יהודי הכפר היו קשורים לקהילה היהודית בקיראיהלמץ (קראלובסקי חלמץ בסלובקיה המודרנית) ולאחר שינויים בגבולות המדינה קיבלו שירותי דת מרבנות טיסאברצל. כמו כן נכתב שהמשפחות היהודיות בכפר עניות ובתחילת מלחמת העולם השנייה נלקחו רבים לעבודות כפייה בחזית ומתו.
בכפר קיים בית קברות יהודי.
בית העלמין הארמני
בית הקברות הארמני הוא סניף של בית העלמין וגנקובסקויה, וממוקם מולו.
כתיבת ערבית בצ'אט
כתיבת ערבית בצ'אט הוא ליטון מודרני שהתפתח בקרב גולשי אינטרנט דוברי ערבית. זאת שיטת כתיבה מיוחדת של ערבית באותיות לטיניות, המכונה בערבית "ערביית א-דרדשה" (عربية الدردشة), כלומר "ערבית של צ'אט". ייחודה של השיטה שהיא משתמשת רק בסימנים המופיעים על מקלדת QWERTY סטנדרטית. השיטה מערבת אותיות לטיניות, מספרים וסימנים אחרים, והיא משמשת לכתיבה בניבים שונים של ערבית. כיום השיטה נפוצה גם בכתיבת מסרונים (הודעות SMS) בטלפונים סלולריים.
רקע
שימוש בשפה הערבית בצ'אט בדואר אלקטרוני או במסרונים (הודעות SMS) יוצר כמה בעיות למשתמשים:
מאפיינים
במהלך 20 השנים האחרונות התפתח בקרב דוברי ערבית תעתיק מקובל לאותיות לטיניות. התעתיק הזה קיים בכמה גרסאות, והוא נעשה נפוץ מאוד בצ'אטים, בהודעות דואר אלקטרוני ובמסרונים. התעתיק משלב אותיות, מספרים וסימני פיסוק. האותיות מסמנות הגאים שקיימים הן בשפות אירופיות והן בערבית, בעוד המספרים מסמנים הגאים מיוחדים לערבית. בחלק מהגרסאות נעשה שימוש בגרש, בסימן "גג" (^), ובחלק יש הבחנה בין אותיות גדולות לקטנות (case sensitivity). בערבית מכנים את התעתיק הזה عربية الدردشة ("ערביית א-דרדשה" - "ערבית של צ'אט"), אבל יש לה גם כינויים באנגלית כגון: Arabish, Arablish או Franco-Arab. פעמים רבות משולבות מילים באנגלית, בפרט מילים מהסלנג האופייני לאינטרנט, בתוך הטקסט הערבי המתועתק. במקרים כאלה המילה האנגלית מופיעה בדרך כלל בכתיב המקורי שלה.
דוגמאות
הדוגמאות שלהלן נלקחו מהערך המקביל בוויקיפדיה הערבית, או נמצאו באקראי בפורומים באינטרנט. היות שלערבית מדוברת אין כתיב תקני אחיד, הכתיב הערבי המשוחזר מבטא אפשרות אחת מבין כמה אפשרויות נפוצות.
אוקסימטר
אוקסימטר (באנגלית: Pulse oximeter – מד רִוְיוֹן חמצן בדם ) הוא מכשיר רפואי לא חודרני, המשמש למדידת רמת ריווי החמצן בדם (או סטורציה), ולרוב גם מודד את קצב פעימות הלב.
לרוב, מניחים את המכשיר על אחת מאצבעות החולה, אולם קיימים מכשירים המודדים את רמת ריווי החמצן בתנוך האוזן, על המצח, או במקומות נוספים בגוף. אצל אדם רוויון החמצן התקין הוא 95%–100%. ריווי מתחת ל-90% מוגדר כהיפוקסמיה, וריווי מתחת ל-80% מהווה סכנה בריאותית ויכול להוביל לנמק.
לבד מניטור רמת החמצן הרווי והדופק בבני אדם, קיימים מכשירים דומים לטיפול בבעלי חיים. המכשירים נמצאים בשימוש גם אצל ספורטאים וטייסים.
מנגנון פעולה
הפולס אוקסימטר (מד דופק וריווי חמצן משולב) כולל משדר ובו שתי דיודות פולטות אור (LED): אחת פולטת קרן אור אחת באורך גל של אינפרא-אדום קרוב (940 ננומטר) והשנייה קרן אור באורך גל של 660 ננומטר. קרני האור האלו חודרות דרך הרקמה החיה (אצבע או איבר אחר) אשר בה זורם דם עורקי ומנצלות את ההבדלים בין ספקטרומי הבליעה השונים של האוקסיהמוגלובין לעומת ההמוגלובין הלא מחומצן. האוקסיהמוגלובין (המוגלובין מחומצן) בולע בעיקר קרינה אדומה ולא בולע כמעט קרינת אינפרא-אדומה, ואילו ההמוגלובין הלא מחומצן בולע יותר קרינה אינפרא-אדומה ופחות קרינה אדומה רגילה (ראו את הגרף באיור שבצד).
המדידה מתבצעת בתדירות של 30 מחזורים לשנייה, כאשר כל מחזור כולל מדידה שבה רק הקרן האינפרא-אדומה דולקת, מדידה שבה רק הקרן האדומה דולקת ומדידה שבה שתיהן כבויות. הקרניים מגיעות לצד השני של האוקסימטר ושם חיישן מודד כמה עוצמת אור עברה בכל אורך גל. את העוצמה המתקבלת מנרמלים בטרם העיבוד, למשל על ידי הסרת קרינת רקע (הנמדדת כאשר שתי הקרניים של ה-LED־ים כבויות). העוצמה גם משתנה בזמן כאשר הגורם העיקרי לכך הוא הדופק (בזמן הסיסטולה יש יותר דם בעורקים). המידע שהחיישן מקבל על צבע הדם העורקי, מעובד על ידי נוסחה באמצעות מעבד וסדרת מעגלים חשמליים ומוצג על גבי המכשיר. מחשבים את ההפרש בין הקרניים ומקבלים את ריווי החמצן בדם הפריפריאלי SpO2. יש מתאם טוב מאוד בין גודל זה לבין ריווי החמצן בעורקים SaO2 שהוא הגודל שאותו רוצים למדוד ומעניין את הרופא. בשל מתאם זה, מדידת SpO2 טובה לכמעט כל צורך מעשי.
לדוגמה: 180 גרם% המוגלובין נהדף על ידי אורך הגל האדום, ו-280 גרם% נהדף על ידי אורך גל תת-אדום, זאת אומרת שכמות ההמוגלובין עם קשר חמצן הוא 100 (ההפרש ביניהם).
מגבלות וחסרונות
בגלל היכולת לספק ערכי רוויה רציפים ומיידים של חמצן, אוקסימטרים לדופק הם בעלי חשיבות קריטית ברפואת חירום והם גם שימושיים מאוד עבור חולים עם בעיות נשימה או לב, במיוחד COPD, או לאבחון של כמה הפרעות שינה כגון דום נשימה ועוד.
על אף נוחיות המכשיר הוא אינו מהווה תחליף לבדיקות מעבדה מעמיקות יותר אשר מצביעות על מדדים כגון: רמות פחמן דו-חמצני, רמת חומציות בדם, או ריכוז ביקרבונט (HCO3).
קריאה שגויה עשויה לקרות עקב מגוון תרחישים כדוגמת מכשיר זול ולא אמין, גפה קרה, הרעלת ציאניד או CO, עור עבה מאוד, לק או לכלוך על הציפורן או גם רעידות וצמרמורות שעשויות לשבש את דיוק המכשיר.
הספרייה הלאומית והאוניברסיטאית על שם הקדוש קלמנט מאוחריד
הספרייה הלאומית והאוניברסיטאית על שם הקדוש קלמנט מאוחריד (במקדונית: Национална и универзитетска библиотека Св. Климент Охридски) היא ספרייה בסקופיה, בירת מקדוניה הצפונית שמשמשת כספרייה לאומית של מקדוניה הצפונית וכספריית אוניברסיטת סקופיה.